Wayne Gretzky
Gretzkyn kaksi viimeistä NHL-kautta päättyi jo runkosarjaan. Hän pelasi uransa viimeisen ottelun Rangersin paidassa 18. huhtikuuta 1999 Madison Square Gardenissa Pittsburgh Penguinsia vastaan. Gretzky merkkautti viimeisessä ottelussaan yhden syöttöpisteen Brian Leetchin maaliin. Rangers hävisi ottelun jatkoajalla 2–1. Gretzkystä tuli NHL:n toiseksi viimeinen pelaaja, joka oli aloittanut uransa WHA-liigassa. Viimeiseksi jäi hänen pitkäaikainen joukkuetoverinsa Mark Messier.
Fredrik Olausson
Olausson palasi kaudeksi 2000–2001 Eurooppaan ja siirtyi Sveitsin Nationalliga A:n SC Berniin. Hän oli tehoilla 12+15=27 joukkueen tehokkain puolustaja ja puolustajien pistepörssin kolmas. Olausson ilmoitti NHL-uransa lopettamisesta huhtikuussa 2000, mutta hän palasikin kaudeksi 2001–2002 takaisin NHL:ään ja siirtyi Detroit Red Wingsin riveihin. Hän voitti kauden päätteeksi Stanley Cupin vuonna 2002. Olausson oli lähellä voittaa sen toisen kerran peräkkäin kaudella 2002–2003, kun hän pelasi Mighty Ducks of Anaheimin riveissä. Mighty Ducks hävisi Stanley Cup -finaaleissa New Jersey Devilsille otteluvoitoin 4-3.